Sarvadaman D. Banerjee
சர்வதாமன் டி. பானர்ஜி ஒரு இந்திய திரைப்பட மற்றும் தொலைக்காட்சி நடிகர் ஆவார், அவர் இந்தி, பெங்காலி மற்றும் தெலுங்கு மொழி திரைப்படங்களில் தனது படைப்புகளுக்காக அறியப்படுகிறார். ராமாநந்த் சாகரின் வெற்றி பெற்ற தொலைக்காட்சி தொடரான கிருஷ்ணா (1993) இல் கிருஷ்ணாவாக நடித்ததற்காக அவர் மிகவும் பிரபலமானவர். சிறந்த திரைப்படத்திற்கான தேசிய திரைப்பட விருதை வென்ற ஆதி சங்கராச்சார்யா (1983), சுவாமி விவேகானந்தர் போன்ற படங்களில் தலைப்பு வேடத்தில் நடித்தார். 1986 ஆம் ஆண்டு வெளியான சிறீவென்னேலா என்ற திரைப்படத்தில் பார்வையற்ற புல்லாங்குழல் கலைஞராக நடித்தார். 2022 ஆம் ஆண்டு வெளியான காட்பாதர் என்ற தெலுங்குப் படத்தில் பி. கே. ஆர் (முதல் மந்திரி) வேடத்தில் நடித்துள்ளார். தனிப்பட்ட வாழ்க்கை பானர்ஜி 14 மார்ச் 1965 அன்று உத்தரபிரதேசத்தின் உன்னாவ் மாவட்டத்தின் மகர்வாரா கிராமத்தில் ஒரு வங்காள பிராமண குடும்பத்தில் பிறந்தார். கான்பூரில் உள்ள செயின்ட் அலோசியஸ் பள்ளியில் பயின்று புனே திரைப்பட நிறுவனத்தில் பட்டம் பெற்றார். தற்போது அவர் ரிஷிகேஷில் தியானம் கற்பிக்கிறார். பானர்ஜி ஒரு தன்னார்வ தொண்டு நிறுவனமான பன்க்கை ஆதரிக்கிறார், இது குடிசைப்பகுதி குழந்தைகளுக்கு இலவச கல்வியையும், உத்தரகண்ட் மாநிலத்தின் பின்தங்கிய பெண்களுக்கு வாழ்வாதார திறன்களையும் வழங்குகிறது. திரைப்படவியல் திரைப்பட தொலைக்காட்சி